ด่วน! SAWAD-OSP ควงเข้า SET50 ฟาก JAS-JMT เฮด้วย ตบเท้าร่วมขบวน “เซ็ตร้อย”
ด่วน! SAWAD-OSP ควงเข้า SET50 ฟาก JAS-JMT เฮด้วย ตบเท้าร่วมขบวน “เซ็ตร้อย”
18 มิ.ย. 2562

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศรายชื่อหลักทรัพย์ใช้สำหรับคำนวณดัชนี SET50 ดัชนี SET100 ดัชนี sSET ดัชนี SETCLMV ดัชนี SETHD ดัชนี SETHSI และ SETWB ในช่วงครึ่งปีหลัง พ.ศ. 2562 (1 กรกฎาคม-31ธันวาคม)
โดยดัชนี SET50 มีหลักทรัพย์เข้าใหม่ จำนวน 2 หลักทรัพย์ ประกอบด้วย บริษัท โอสถสภา จำกัด (มหาชน) หรือ OSP และ บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD
ส่วนดัชนี SET100 มีหลักทรัพย์เข้าใหม่ จำนวน 3 หลักทรัพย์ ประกอบด้วย บริษัทจัสมิน อินเตอร์เนชั่นแนล จำกัด (มหาชน) หรือ JAS, บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT และ บริษัท โอสถสภา จำกัด (มหาชน) หรือ OSP
นอกจากนี้ ดัชนี sSET มีหลักทรัพย์เข้าใหม่ จำนวน 10 หลักทรัพย์ ประกอบด้วย บริษัท บีจี คอนเทนเนอร์ กล๊าส จำกัด (มหาชน) หรือ BGC, บริษัท กรุ๊ปลีส จำกัด (มหาชน) หรือ GL, บริษัท นอร์ทอีส รับเบอร์ จำกัด (มหาชน) หรือ NER, บริษัท โนเบิล ดีเวลลอปเมนท์ จำกัด (มหาชน) หรือ NOBLE, บริษัท ณุศาศิริ จำกัด (มหาชน) หรือ NUSA, บริษัท โรงพยาบาลพระรามเก้า จำกัด (มหาชน) หรือ PR9, บริษัท เอสไอเอสบี จำกัด (มหาชน) หรือ SISB, บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP, บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE และ บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK
ขณะเดียวกัน ดัชนี SETCLMV มีหลักทรัพย์เข้าใหม่ จำนวน 9 หลักทรัพย์ ประกอบด้วย บริษัท โรงพยาบาลบำรุงราษฎร์ จำกัด (มหาชน) หรือ BH, บริษัท ผลิตไฟฟ้า จำกัด (มหาชน) หรือ EGCO, บริษัท กรุ๊ปลีส จำกัด (มหาชน) หรือ GL, บริษัท สยามโกลบอลเฮ้าส์ จำกัด (มหาชน) หรือ GLOBAL, บริษัท ธนาคารกสิกรไทย จำกัด (มหาชน) หรือ KBANK, บริษัท ธนาคารเกียรตินาคิน จำกัด (มหาชน) หรือ KKP, บริษัท ราช กรุ๊ป จำกัด (มหาชน) หรือ RATCH, บริษัท ซีฟโก้ จำกัด (มหาชน) หรือ SEAFCO และ บริษัท การบินไทย จำกัด (มหาชน) หรือ THAI
ด้านดัชนี SETHD มีหลักทรัพย์เข้าใหม่ จำนวน 5 หลักทรัพย์ ประกอบด้วย บริษัท อนันดา ดีเวลลอปเม้นท์ จำกัด (มหาชน) หรือ ANAN, บริษัท บิวตี้ คอมมูนิตี้ จำกัด (มหาชน) หรือ BEAUTY, บริษัท อินทัช โฮลดิ้งส์ จำกัด (มหาชน) หรือ INTUCH, บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT และ บริษัท เคซีอี อีเลคโทรนิคส์ จำกัด (มหาชน) หรือ KCE
สำหรับ ดัชนี SETTHSI ไม่มีหลักทรัพย์เข้าใหม่ประจำรอบการคัดเลือกนี้
ขณะที่ดัชนี SETWB มีหลักทรัพย์เข้าใหม่ จำนวน 3 หลักทรัพย์ ประกอบด้วย บริษัท พริมา มารีน  จำกัด (มหาชน) หรือ PRM, บริษัท อาร์เอส จำกัด (มหาชน) หรือ RS และ บริษัท ธนบุรี เฮลท์แคร์ กรุ๊ป  จำกัด (มหาชน) หรือ THG